वीरगन्जमा आर्थिक गतिविधि : होटल र पर्यटन व्यवसायमा लगानी थपिँदै
मुलुकको ‘प्रवेशद्वार’ र ‘आर्थिक राजधानी’ जस्ता उपमा पाएको वीरगन्ज सहरमा एक वर्षयता बन्द हडताल हुनै छाडेका छन् । लामो संक्रमणकालको बन्द हडताल, आन्दोलन, विरोध जुलुसलगायतका सबै खाले विरोध प्रदर्शन भोगेको यो सहरमा गत वर्षको स्थानीय तह तथा संघीय एवं प्रादेशिक संसदको निर्वाचनपछि बन्द हडताल करिब समाप्त भएको छ ।